**Учител по туризъм**

На основание чл. 3 от Наредба за държавните изисквания за придобиване на професионална квалификация „Учител“ Стопанският факултет към ЮЗУ „Неофит Рилски“ провежда задочен квалификационен курс за придобиване на професионална квалификация „Учител по дисциплини, свързани с туризма“.

Обучението е предназначено за завършили ОКС „Професионален бакалавър по...“, „Бакалавър“ и „Магистър“ в професионално направление 3.9. „Туризъм“ и специалности „Икономика на туризма“ и „География на туризма“ извън направление 3.9. „Туризъм“, като обучението се организира в съответствие с държавните изисквания за тази специалност и с изискванията на Наредба за държавните изисквания за придобиване на професионална квалификация „Учител“.

Студентите, които завършват висшето си образование с образователно-квалификационна степен „Професионален бакалавър по...“, „Бакалавър“ и „Магистър“ и придобиват професионална квалификация „Учител“ се подготвят за преподавателска дейност по дисциплини, свързани с туризма в системата на предучилищното и училищно образование.

***Цел на специализацията:***

Посредством изучаването на комплекс от учебни дисциплини да се подготви специалист с качествени теоретични и свързани с практиката знания и умения, в състояние да изпълни своите професионални задължения.

***Професионални умения, знания, компетенции:***

Учителят по дисциплини свързани с туризма трябва да има висока специализирана подготовка, която включва: умения за самостоятелно, точно разкриване на проблемни ситуации и намиране на алтернативни пътища за тяхното решаване; умения за абстрахиране от проявите на единичното, случайното и вледеене на методически подходи към обобщеното, глобалното и системно знание; учения за интерпретиране на учебния материал. От особена важност за преподавателя са уменията за творческо отношение към тематичния материал в средното училище  и за непрекъснато усъвършенстване на общопедагогическите способности и професионално-педагогическия стил.

* да прилага комплексно знанията си в преподавателската си дейност;
* да притежава умения за системно, точно и изчерпателно изложение по учебната проблематика;
* да умее да интерпретира учебния материал и творчески да подхожда към отделните проблеми;
* да подбира методите и похватите на обучение в съответствие с целите на обучение в училище с оглед на постигането на по-високи крайни резултати;
* да умее да ръководи процеса на обучение по дисциплини свързани с туризма;
* самостоятелно или в съответните образователни институции, периодично да актуализира и повишава квалификацията си.

***Професионална реализация:***

Завършилите квалификационния курс могат да реализират придобитата си квалификация в системата на средното образование. Класическият университетски характер на специалностите, в съчетание с определени личностни качества и подготовката по придобиване на професионалната квалификация „Учител“ гарантират успешното им  реализиране.

Успешно завършилите обучението си по учебен план получават свидетелство за професионална квалификация.

***Необходими документи при кандидатстване:***

* Заявление по образец;
* Ксерокопие на дипломата за висше образование или уверение, че лицето е студент в трети или четвърти курс;
* Такса за административно обслужване.

***Срок за подаване на документи: от 1 септември до 30 септември.***

***Документите се подават в кабинет 309 на Стопанския факултет, Учебен корпус №8.***

**Контакти**

**Милена Донина
Учебен корпус** №8, кабинет 309

**Тел. +359 882 566 892**

**E-mail:** milena\_donina@swu.bg

**Ул. „Иван Михайлов“** № 60

Гр. Благоевград